S-2760/2023

Mál þetta var þingfest 7. nóvember 2023 og dómtekið sama dag. Málið höfðaði Héraðssaksóknari með ákæru 19. október 2023 á hendur ákærðu, A-kvk-þgf R-kvk-þgf, kt. [...], fyrir sérstaklega hættulega líkamsárás og umferðarlagabrot, með því að hafa þriðjudaginn 1. júní 2021, á bifreiðastæði við verslun Nettó [...], ekið bifreiðinni [...] á A, kt. [...], þar sem hún gekk frá bifreið ákærðu, þannig að A hafnaði uppi á vélarhlíf bifreiðarinnar og hélt ákærða akstrinum áfram nokkurn spöl uns A féll í jörðina. Í framhaldi yfirgaf ákærða vettvang án þess að sinna skyldum sínum við umferðaróhappið og ók á brott frá vettvangi án þess að veita A hjálp. Af þessu hlaut A heilahristing, töluverða kúlu á enni, yfirborðsáverka og hruflsár ofan við innanverða hægri augabrún, brotna hægri framtönn, fleiðursár á efri vör, mar og hruflsár yfir nefi, hruflsár á lófum, þreifieymsli á hægri fótlegg og mar á hné.

Er háttsemin talin varða við 2. mgr. 218. gr. almennra hegningarlaga nr. 19/1940 og a. lið 1. mgr. 14. gr., sbr. 1. mgr. 94. gr. umferðarlaga nr. 77/2019 og þess krafist að ákærða verði dæmd til refsingar ogtil greiðslu alls sakarkostnaðar.

Í ákæru er tekin upp einkaréttarkrafa lögmanns A, hér eftir brotaþola og þess krafist að ákærða verði dæmd til greiðslu 5.000.000 króna miskabóta með vöxtum samkvæmt 8. gr. laga nr. 38/2001 um vexti og verðtryggingu frá 1. júní 2021 til þess dags er mánuður er liðinn frá birtingu bótakröfunnar, en frá þeim degi með dráttarvöxtum samkvæmt 9. gr., sbr. 1. mgr. 6. gr. sömu laga, til greiðsludags. Jafnframt verði ákærða dæmd til greiðslu þóknunar skipaðs réttargæslumanns.

Fyrir dómi játaði ákærða afdráttarlaust sök samkvæmt ákæru og viðurkenndi bótaskyldu gagnvart brotaþola, en mótmælti fjárhæð miskabótakröfunnar sem allt of hárri. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi, réttargæslumaður og verjandi höfðu tjáð sig stuttlega um lagaatriði máls og ákvörðun viðurlaga. Af hálfu ákærðu er krafist vægustu refsingar sem lög leyfa. Þá krefst verjandi þóknunar sér til handa.

Með skýlausri játningu ákærðu fyrir dómi, sem samrýmist rannsóknargögn ummáls, er sannað að hún hafi gerst sek um þá háttsemi sem henni er gefið að sök í ákæru og þar þykir rétt heimfærð til refsiákvæða.

Við ákvörðun refsingar er í mörg horn að líta. Lögreglurannsókn hófst strax á vettvangi 1. júní 2021 og gekkst ákærða sama dag við því að hafa ekið á konu. Brotaþoli leitaði á slysadeild LSH og liggur fyrir í því sambandi áverkavottorð frá 29. september 2021, sem ákæra í málinu byggir á. Dagana 3. júní til 5. júlí 2021 voru teknar skýrslur af brotaþola, ákærðu og einu vitni og 18. október 2022 gaf eitt vitni skýrslu áður en málið var sent til ákærumeðferðar 26. júní 2023. Á þingfestingardegi 7. nóvember sl. kom fram af hálfu ákæruvaldsins að rannsókn málsins hafi dregist úr hömlu og að þar væri ekki við ákærð u að sakast. Verður tekið tillit til þessa við ákvörðun refsingar. Jafnframt verður litið til þess að samkvæmt sakavottorði ákærðu hefur hún ekki áður orðið uppvís að refsiverðri háttsemi. Þá verður litið til þess að fyrir dómi játaði ákærða sök án undanbragða og viðurkenndi skýlaust miskabótaábyrgð gagnvart brotaþola. Á hinn bóginn verður ekki framhjá því horft að ákærða ók bifreið sinni að því er telja verður vísvitandi á brotaþola og ók svo á brott án þess að kanna hvernig statt væri um brotaþola. Er hvort tveggja í eðli sínu ámælisvert og horfir til refsiþyngingar.

Með hliðsjón af ofansögðu, heildstæðu mati á rannsóknargögnum málsins og með vísan til 1., 2., 3., 6. og 8. töluliðs 1. mgr. 70 gr., sbr. og 77. gr. almennra hegningarlaga, þykir refsing ákærðu hæfilega ákveðin fangelsi í sex mánuði. Eftir atvikum þykir rétt að fresta fullnustu þeirrar refsingar og skal hún niður falla að liðnum tveimur árum frá dómsbirtingu haldi ákærða almennt skilorð 57. gr. almennra hegningarlaga.

Samkvæmt greindum málsúrslitum ogmeð vísan til 3. mgr. 176. gr. laganna um meðferð sakamála ber að taka afstöðu til framlagðrar bótakröfu, en hún var birt ákærðu 25. október 2023. Ákærða hefur verið fundin sek um sérstaklega hættulega líkamsárás gagnvart brotaþola sem olli ekki verulegum líkamlegum afleiðingum, en meiri andlegum afleiðingum að sögn brotaþola. Liggja þó ekki fyrir gögn um sérstakan miska hennar. Brotaþoli á engu að síður rétt til miskabóta úr hendi ákærðu á grundvelli 1. mgr. 26. gr. skaðabótalaga nr. 50/1993. Athæfi ákærðu var alvarlegt og almennt til þess fallið að valda þeim sem fyrir verður miska. Að því gættu og með hliðsjón af öllum atvikum að líkamsárás ákærðu þykja miskabætur hæfilega ákveðnar 400.000 krónur og ber sú fjárhæð vexti eins og í dómsorði greinir.

Samkvæmt 1. mgr. 235. gr. sömu laga ber að dæma ákærðu til greiðslu alls sakarkostnaðar. Til hans telst 49.480 króna útlagður kostnaður ákæruvaldsins, þóknun skipaðs réttargæslumanns brotaþola við rannsókn og meðferð máls og þóknun I-kk-ef F-kk-ef Á-kk-ef verjanda ákærðu hjálögreglu og yfir dómi. Með hliðsjón af eðli og umfangi máls þykir réttargæsluþóknun Ö-kvk-ef K-kvk-ef E-kvk-ef hæfilega ákveðin 361.584 krónur að meðtöldum virðisauka skatti. Með hliðsjón af eðli og umfangi máls og að teknu tilliti til tímaskýrslu verjanda þykir þóknun hans hæfilega ákveðin 873.828 krónur að meðtöldum virðisaukaskatti.

J-kk-nf J-kk-nf héraðsdómari kveður upp dóm þennan.

Dómsorð :

Ákærða, A-kvk-nf R-kvk-nf, sæti fangelsi í sex mánuði, en fresta skal fullnustu þeirrar refsingar og hún niður falla að liðnum tveimur árum frá dómsbirtingu haldi ákærða almennt skilorð 57. gr. almennra hegningarlaga.

Ákærða greiði A krónur 400.000 í miskabætur með vöxtum samkvæmt 8. gr. laga nr. 38/2001 um vexti og verðtryggingu frá 1. júní 2021 til 25. nóvember 2023, en frá þeim degi með dráttarvöxtum samkvæmt 9. gr., sbr. 1. mgr. 6. gr. sömu laga, til greiðsludags.

Ákærða greiði 1.284.892 krónur í sakarkostnað, þar með talda 361.584 króna þóknun Ö-kvk-ef K-kvk-ef E-kvk-ef réttargæslumanns A og 873.828 króna þóknun I-kk-ef F-kk-ef Á-kk-ef verjanda síns.

J-kk-nf J-kk-nf